《和张按察秋山二首·赋杭州》
宋代·何梦桂

三百余年卧甲兵，天低雨露此生成。
万家都会楼台矗，千顷平湖舸舰轻。
环佩玉堂人楚楚，靓妆珠箔女盈盈。
回头万事俱尘土，惟有湖痕岁岁平。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。